
	Rīkojuma projekts
3. Lai nodrošinātu konceptuālajā ziņojumā ietvertā risinājuma par peļņas sadales kritērija maiņu ieviešanu, Labklājības ministrijai līdz 2024. gada 30. jūnijam sagatavot un noteiktā kārtībā iesniegt izskatīšanai Ministru kabinetā grozījumus Sociālā uzņēmuma likumā.
	Iebildums
Lūdzam svītrot, ņemot Finanšu ministrijas izteikto iebildumu, ka neatbalstām Konceptuālā ziņojuma 6.sadaļas 1.punktā ietverto iespējamo risinājumu, kas kapitālsabiedrībām, kuras saņēmušas sociālā uzņēmuma statusus, ļauj sadalīt peļņu dividendēs. 
(skatīt arī Finanšu ministrijas 24.08.2023. atzinumā izteikto 4.iebildumu un 09.10.2023. atzinumā izteikto 3.iebildumu).

Konceptuālais ziņojums "Par iespējām ieguldījumu stimulēšanai un finansējuma dažādošanai sociālajos uzņēmumos, lai veicinātu to izaugsmes iespējas ilgtermiņā"
	Iebildums
Uzturam Finanšu ministrijas izteikto iebildumu, ka neatbalstām kapitālsabiedrībām, kuras saņēmušas sociālā uzņēmuma statusus, iespēju sadalīt peļņu dividendēs (skat. Finanšu ministrijas 24.08.2023. atzinumā izteikto 4.iebildumu un 09.10.2023. atzinumā izteikto 3.iebildumu). Tādējādi lūdzam svītrot Konceptuālā ziņojuma 6. sadaļas "Iespējamie risinājumi ieguldījumu stimulēšanai un finansējuma dažādošanai sociālajos uzņēmumos" 1. punktā ietverto risinājumu, kas paredz atļaut sociālajiem uzņēmumiem peļņu sadalīt. 
Finanšu ministrija ir iepazinusies ar 5.1. sadaļā iekļauto  informāciju, kurā ir sniegta plašāka informācija par citu valstu pieredzi peļņas sadales jautājumā, un, lai nodrošinātu patiesu un korektu informācijas atspoguļojumu, norāda uz nepieciešamību Konceptuālajā ziņojumā iekļaut arī to valstu sarakstu, kas liedz kapitālsabiedrībām, kuras saņēmušas sociālā uzņēmuma statusus, iespēju sadalīt peļņu dividendēs, kā arī lūdz iekļaut aktualizētu informāciju, šobrīd atspoguļota informācija par 2015. gadu, un iespējams ka astoņu gadu laikā situācija un normatīvais regulējums minētajās dalībvalstīs jau ir manījies.

	Priekšlikums
Lūdzam precizēt konceptuālā ziņojuma projekta sadaļu "5.5. Informēšanas un izpratnes pilnveides pasākumi", jo Ministru kabineta 2023. gada 19. decembra noteikumi Nr. 818 "Eiropas Savienības kohēzijas politikas programmas 2021.–2027. gadam 4.3.3. specifiskā atbalsta mērķa "Uzlabot visu darba meklētāju, jo īpaši jauniešu – it sevišķi, īstenojot Garantiju jauniešiem –, ilgstošo bezdarbnieku un darba tirgū nelabvēlīgā situācijā esošo grupu, un ekonomiski neaktīvo personu piekļuvi nodarbinātībai un aktivizācijas pasākumiem, kā arī veicinot pašnodarbinātību un sociālo ekonomiku" 4.3.3.3. pasākuma "Atbalsts sociālajai uzņēmējdarbībai" īstenošanas noteikumi"*  ir stājušies spēkā: 29.12.2023.

* https://likumi.lv/ta/id/348693-eiropas-savienibas-kohezijas-politikas-programmas-20212027-gadam-433-specifiska-atbalsta-merka-uzlabot-visu-darba-mekletaju-jo-ipasi-jauniesu--it-seviski-istenojot-garantiju-jauniesiem--ilgstoso-bezdarbnieku-un-darba-tirgu-

	Priekšlikums
Atkārtoti lūdzam konceptuālā ziņojuma projekta 7.sadaļas “Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu” tabulas ailē “Budžeta programmas (apakšprogrammas) kods un nosaukums” norādīt Labklājības ministrijas budžeta apakšprogrammu, kurā paredzēts plānot finansējumu 4.3.3.3.pasākuma “Atbalsts sociālajai uzņēmējdarbībai” īstenošanai. Vienlaikus, ņemot vērā, ka šobrīd ir spēkā likums “Par valsts budžetu 2024.gadam un budžeta ietvaru 2024., 2025. un 2026.gadam”, lūdzam konceptuālā ziņojuma projekta 7.sadaļas tabulas ailē “Vidēja termiņa budžeta ietvara likumā plānotais finansējums” precizēt norādītos gadus.

